Žubrienka (galaxia)

Galaxia Arp 188, nazývaná tiež Žubrienka, je narušená špirálová galaxia s priečkou v súhvezdí Drak. Halton Arp ju zaradil do svojho katalógu podivných galaxií medzi galaxie s tenkými vláknami. Nachádza sa 420 miliónov svetelných rokov od Zeme. Zaujímavá je vďaka svojmu dlhému závoju merajúcemu až 280 000 svetelných rokov, v ktorom sa nachádza mnoho mladých modrých hviezd. Závoj vznikol pravdepodobne ako dôsledok zrážky s inou galaxiou, ktorá sa momentálne nachádza vo vzdialenosti viac ako 300 000 svetelných rokov od galaxie. Ako bude galaxia starnúť, postupne príde aj o svoj závoj vytvorený z plynov a prachu. Takéto časti vytvoria malé satelity galaxie.https://apod.nasa.gov/apod/ap121108.html Veľa podobných galaxií bolo identifikovaných v Hubblovom ultra hlbokom poli a boli interpretované ako veľmi rané štádium zrážky galaxií.A. N. Straughn et al.. Tracing Galaxy Assembly: Tadpole Galaxies in the Hubble Ultra Deep Field. „The Astrophysical Journal”. 639 (2), s. 724-730, 2006-03-10. DOI: 10.1086/499576

 Zdroje 

 https://www.gjar-po.sk/~fyzika/Astronomia/2004_05/1_C/Galaxy/Svet_galaxii.htm
 http://www.kf.fpv.ukf.sk/OFyzike/VyskumVesmiru/20040517.html

Kategória:Špirálové galaxie s priečkou
Kategória:Interagujúce galaxie
Kategória:Súhvezdie Drak
10214
188
0057129
029